માણસે  શુદ્ધ ભક્તિ ભાવ સાથેનું મન કરી, હૃદય કમલમાં  સત્ય સ્વરૂપ શુદ્ધ ભાવ  સચિત કરી  એકાગ્રચિત્તે  શુદ્ધ બુદ્ધિથી તીર્થ સેવન કરવું જરૂરી બને છે  કારણકે  આપણું શરીર કાશી ક્ષેત્ર છે,  સર્વ વ્યાપી આંતર  જ્ઞાન  ત્રિભુવન જનની ગંગા છે,  અંતરની સત્ય સ્વરૂપ ભક્તિ અને આત્મિક શ્રધ્ધા  ગયા તીર્થ છે,  પોતાના ધ્યાનની સાધના  જ પ્રયાગ છે, અને આત્મસ્થ થઇ આત્મામાં સ્થિર થઈ સ્વભાવને જાણી તેમાં સ્થિર થવું તે  વિશ્વનાથ છે , જો આ બધું જ દેહમાં,અંતરમાં  હાજરા  હજૂર હોય, તો તેમને   દેહમાં ડૂબકી મારીને રહેવું તે જગતનું  સર્વ શ્રેષ્ઠ તીર્થ છે, આનાથી મોટું આ જગતમાં કોઈ તીર્થ નથી.